8. 6. 89 De Europæiske Fællesskabers Tidende Nr. C 142/5 
Forslag til Rådets forordning (EØF) om ændring af forordning (EØF) nr. 1031/88 om fastlæg­
gelse af, hvilke personer der skal betale toldskyld 
KOM(89) 214 endelig udg. — SYN 195 
(Forelagt af Kommissionen den 19. maj 1989) 
(89/C 142/06) 
RÅDET FOR DE EUROPÆISKE FÆLLESSKABER HAR — UDSTEDT FØLGENDE FORORDNING: 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 
100 A, 
under henvisning til forslag fra Kommissionen, 
i samarbejde med Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Rådets forordning (EØF) nr. 4108/88 af 21. december 
1988 om ændring af forordning (EØF) nr. 2144/87 om 
toldskyld (') omhandler et nyt tilfælde, hvor der opstår 
toldskyld ved indførsel, nemlig når en importafgifts­
pligtig vare forbruges eller anvendes i en frizone eller et 
frilager på andre vilkår end dem, der er fastsat i de 
gældende bestemmelser; 
af hensyn til dette nye tilfælde, hvor der opstår toldskyld 
ved indførsel, bør Rådets forordning (EØF) nr. 
1031/88 (2) suppleres i overensstemmelse hermed; det 
bør fastsættes, at ikke kun de, som har forbrugt eller 
anvendt den pågældende vare på andre vilkår end dem, 
der er fastsat i de gældende bestemmelser, men også 
enhver anden, som i henhold til gældende bestemmelser i 
medlemsstaterne kan drages til ansvar for forbruget eller 
anvendelsen, i dette tilfælde hæfter solidarisk for beta­
lingen af denne toldskyld; 
når toldmyndigheden i tilfælde af varers bortkomst anser 
dem som forbrugt eller anvendt i frizonen eller frilageret, 
bør den person, der skal betale toldskylden, være den 
sidste person, som — ifølge de oplysninger, toldmyndig­
hederne råder over — var i besiddelse af de pågældende 
varer, såfremt ingen af de i foregående betragtning 
omhandlede personer er kendt; det bør i dette tilfælde 
ligeledes fastsættes, at enhver anden person, som i 
henhold til de i medlemsstaterne gældende bestemmelser 
kan drages til ansvar for, at den bortkomne vare anses 
som forbrugt eller anvendt i frizonen eller frilage­
ret, ligeledes hæfter solidarisk for betalingen af told­
skylden — Artikel 1 
I afsnit I i forordning (EØF) nr. 1031/88 indsættes som 
artikel 6a: 
»Artikel 6a 
1. Når toldskyld opstår i medfør af artikel 2, stk. 
1, litra g), i forordning (EØF) nr. 2144/87, hæfter 
den, som har forbrugt eller anvendt varen i en 
frizone eller et frilager på andre vilkår end dem, der 
er fastsat i de gældende bestemmelser, for betaling af 
toldskylden. 
Endvidere hæfter enhver anden, som i henhold til 
gældende bestemmelser i medlemsstaterne kan drages 
til ansvar for dette forbrug eller denne anvendelse, 
solidarisk for betaling af toldskylden. 
2. Når toldmyndigheden i tilfælde af varers bort­
komst anser dem som forbrugt eller anvendt i 
frizonen eller frilageret, og såfremt stk. 1 ikke kan 
finde anvendelse, hæfter den sidste person, der — 
ifølge de oplysninger, toldmyndighederne råder over 
— var i besiddelse af de pågældende varer, for beta­
ling af toldskylden. 
Enhver anden, som i henhold til gældende bestem­
melser i medlemsstaterne kan drages til ansvar for, at 
den pågældende vare anses som forbrugt eller 
anvendt i frizonen eller frilageret, hæfter ligeledes 
solidarisk for betalingen af den pågældende told­
skyld.« 
Artikel 2 
Denne forordning træder i kraft på tredjedagen efter 
offentliggørelsen i De Europæiske Fællesskabers Tidende. 
Den anvendes fra datoen for anvendelsen af Rådets 
forordning (EØF) nr. 2504/88 af 25. juli 1988 om 
frizoner og frilagre (3). 
Denne forordning er bindende i alle enkeltheder og 
gælder umiddelbart i hver medlemsstat. 
(') EFT nr. L 361 af 29. 12. 1988, s. 2. 
O EFT nr. L 102 af 21. 4. 1988, s. 5. (') EFT nr. L 225 af 15. 8. 1988, s. 8.